cyanic-selkie/wikianc huggingface dataset:
En time fra Wall Street
Sammendrag
I 1999, driver Seth Davis (Giovanni Ribisi), er en 19 år gammel college-dropout, et ulisensiert kasino i leiligheten sin. Selv om han tjener en del penger, er han en skuffelse for faren sin, Marty, som arbeider som føderal dommer i New York City. En kveld kommer en venn, Adam, til kasinoet for å spille blackjack, og han har med seg en velstående aksjemegler, Greg Weinstein, til kasinoet. Greg rekrutterer Seth til å bli med i J.T. Marlin, et megler-foretak, og Greg lover ham en mulighet til å tjene veldig mye penger. Seth går til J.T. Marlin og deltar i et gruppe-intervju arrangert av Jim Young (Ben Affleck), en av grunnleggerne i firmaet. Young forteller hva som forventes av hans arbeid, og hvordan Seth kan bli millionær raskest mulig. Seth begynner som praktikant, og gjør det veldig bra i sin nye stilling. Han får endelig sin fars anerkjennelse, og han starter et forhold til Abbie Halpert, en sekretær ved meglerhuset og eks-kjæresten til Greg. Etter hvert oppdager Seth at J.T. Marlin tjener store penger på meglere som skaper størst mulig kunstig etterspørsel i falske aksjeselskaper. FBI holder øye med firmaet, og de prøver å få Seth til å begynne som informant for dem.
Seth kontakter Harry Reynard, innkjøpsansvarlig for et selskap som selger gourmetmat. Selv om Harry er motvillig, gir han etter når Seth påstår at aksjene nærmest er garantert å gå kraftig opp i verdi. Seth selger ham 100 aksjer for 8 dollar per aksje. Når verdien på aksjene begynner å falle, ringer Harry tilbake for å spørre hvorfor aksjene har gjort det så dårlig. Men Seth overtaler ham til å kjøpe enda flere aksjer som i praksis er verdiløse. Aksjene fortsetter å falle voldsomt, og Harry taper alle sparepengene sine og familien hans forlater ham. Seth har dårlig samvittighet for å ha narret Harry, og han forteller faren sin om hva firmaet egentlig driver med. Marty fornekter ham, og anklager ham for å ødelegge livene til folk. Seth går til farens kontor, og forklarer med tårer i øynene at han stengte casinoet sitt, og begynte i en jobb som han trodde var lovlig for å få farens anerkjennelse. Han ber deretter Marty om å hjelpe ham med å stjele alle pengene til J.T. Marlin. Selv om Marty først nekter på grunn av risikoen for å miste sin lisens som dommer, kontakter han Seth dagen etter for å tilby seg å hjelpe.
Seth blir til slutt arrestert av FBI, og han blir satt i varetekt sammen med faren sin ettersom byrået oppdaget hva de planla. FBI tilbyr Seth immunitet dersom han går med på å vitne mot J. T. Marlin, og de truer med å straffeforfølge Marty for å sikre at Seth samarbeider med dem. Seth sier at han er villig til å vitne mot meglerhuset, og bevise hvordan J.T. Marlin opererer dersom faren hans ikke blir straffeforfulgt. Seth kommer til enighet med FBI, og han blir holdt i varetekt over natten før han går tilbake til arbeidsplassen dagen etter for å lage kopier av alle filene deres på en diskett som skal bruke som bevis. Det er underforstått at han vil gå fri dersom han gir beivsene til FBI som senere skal ransake bygningen og straffeforfølge alle som jobber der. Før han forlater arbeidsplassen sin for godt, prøver Seth å få tilbake pengene til Harry. Seth lyver til Michael Brantley, selskapets med-grunnlegger, og sier at firmaet deres kan tape mye penger på å ikke fortsette å gjøre forretninger med Harry Reynard, som Seth påstår er en veldig viktig kunde som de kan tjene mye penger på.
Brantley godtar å fortsette, og tilbyr ham noen aksjer i deres neste svindel, men at han ikke kan selge noen av aksjene sine før J. T. Marlin har solgt alle sine aksjer. For å selge aksjene bak ryggen på Brantley, må salget signeres av en annen megler, noe hans direkte overordnede, Greg, har eksplisitt sagt at han aldri kommer til å gjøre. Seth skaffer en signering fra Chris Varick (Vin Diesel), og forklarer at Varick kan like godt "gjøre en ting riktig" for å hjelpe en hardt rammet investor med få tilbake pengene sine, ettersom selskapet dersom kommer til å bli ransaket av FBI uansett. Chris går motvillig med på å signere papirene og dumpe aksjene på det åpne markedet slik at Harry kan tjene inn igjen pengene han tapte. Seth går ut til bilen sin, og lurer på hva han skal gjøre med livet sitt nå som J. T. Marlin er ferdig. Når han har satt seg inn i bilen kommer flere biler fra FBI inn på parkeringsplassen, og agenter løper inn i bygningen for å arrestere alle som arbeider der.
Paramisgurnus dabryanus
Paramisgurnus dabryanus er en ferskvannsfisk.
Den er utbredt i Kina, der finnes i midtre og nedre deler av Chang Jiang og Perlefloden, samt Taiwan. Arten lever i elver, innsjøer, dammer, rismarker og sumper. I det meste av utbredelsesområdet finnes den sammen med kinesisk værål (Misgurnus anguillicaudatus). Arten tilhørte tidligere slekten Misgurnus, men er fra 1981 regnet som den eneste arten i slekten Paramisgurnus. Kinesisk værål og P. dabryanus kan krysses. Kinesisk værål er tetraploid, og Paramisgurnus dabryanus er diploid. Avkommet er sterile, triploide hunner.
I kommersiell sammenheng skilles det ofte ikke mellom denne arten og kinesisk værål. I Øst-Asia er de populære matfisker, og i resten av verden brukes de som akvariefisker. De fleste er villfanget, men begge artene blir oppdrettet i dammer i Kina. Paramisgurnus dabryanus er forvillet mange steder i verden, for eksempel i Sveits og Japan. I Spania har en prøvd å fjerne den ved hjelp av rotenon.
Nederland (Texas)
Nederland er en by i den amerikanske delstaten Texas, fylket Jefferson County. Byen ble grunnlagt i 1897 av nederlandske nybyggere, den første bosetningen fant sted langs det som nå er Boston Avenue (opprinnelig Heeren Straats) på et område nybyggerne fikk kjøpt av Kansas City Southern railroad. Den fikk bystatus i 1948. Orkanen Ike raserte byen i 2008. Nederland ligger i et område kjent som «det gylne triangel» som også Port Arthur og Orange er en del av.
Eksterne lenker
29.97306°N, -93.99667°W
Xoana Iacoi
Xoana Iacoi (født 3. juni 1992) er en argentinsk profesjonell håndballspiller, som er høyreback på det argentinske håndballandslaget.
Hun ble tatt ut til å representere Argentina under Håndball-VM 2015 i Danmark.
Evil Stig
Evil Stig er et studioalbum med Joan Jett og The Gits som ble gitt ut i 1995.
Koronatanagar
Kullkronetanagar (Hemispingus verticalis) er en spurvefugl i slekten Hemispingus i familien tanagarer.
Underarter og Utbredelse
Det er beskrevet ingen underarter av koronatanagar. Fuglen forekommer i Andes i det vestlige Venezuela, Colombia, Ecuador og i det nordlige Peru.
Taiohae
Taiohae er en småby på Nuku Hiva i Marquesasøyene i Fransk Polynesia. Folketellingen i 2012 viste et innbyggertall på 2,132.
Storbritannia under Paralympiske sommerleker 1972
Storbritannia deltok under Paralympiske sommerleker 1972 i Heidelberg i Vest-Tyskland.
Taiohae
Byen ligger ved Taiohaebukta, restene av et vulkansk krater, som gir stedet en god havn.
Under den den britisk-amerikanske krig anla USA i 1813 en base her for å forstyrre britisk skipsfart. Stedet ble da kalt Madisonville. Etter at Frankrike gjorde krav på Marquesasøyene i 1842, ble Taiohae hovedsete for den franske administrasjonen på Marquesasøyene.
Beaumont (Texas)
Beaumont er en by i Jefferson County i delstaten Texas i USA. Ved folketellingen i 2010 hadde den 118 296 innbyggere. Beaumont er administrativ hovedstad (county seat) i Jefferson County. Den befinner seg ved elven Neches, rundt 140 km øst for Houston.
Suzhou Zhongxue
Suzhou Zhongxue (fullt navn: Jiangsu sheng Suzhou zhongxue, ) er en renommert videregående skole i Suzhou i provinsen Jiangsu i Folkerepublikken Kina.
Den begynte som Suzhou prefekturskole som ble grunnlagt under Songdynastiet i året 1035 av Fan Zhongyan.
Artillerivejens kaserne
Artillerivejens kaserne er en tidligere kaserne og våpenarsenal ved Artillerivej på Islands Brygge i København. Den disponeres nå av Statens Serum Institut. Kasernen, som ble oppført 1887–1888, har blitt revet gjennom årene. Kun administrasjonsbygningen ut mot Artillerivej står igjen.
Gabriel Cortois de Pressigny
Gabriel Cortois de Pressigny (født 11. desember 1745 i Dijon i Frankrike, død 2. mai 1823 i Paris) var en fransk katolsk prelat, biskop av Saint-Malo og deretter erkebiskop av Besançon. Han var blant de biskoper som nektet å avlegge ed på Sivilkonstitusjonen for kleresiet under Den franske revolusjon, og måtte i landflyktighet inntil napolionskrigene var over.
Sannsynligvis var han blant de fem hemmeligholdte kardinalsutnevnelser (kreeringer in pectore) foretatt av pave Pius VII den 8. mars 1816, men han mottok aldri offisielt denne rang.
Bakgrunn
Gabriel Cortois de Pressigny var sønn av Claude-Antoine Cortois, coseigneur av Quincey, rådgiver for parlamentet i Burgund, og Anne de Mussy. Han var lillebror til Pierre-Marie-Magdeleine Cortois Balore som ble biskop av Alais og Nîmes, og nevø til Gabriel Cortois de Quincey, biskop av Belley.
Han ble generalvikar av Langres, kommendatorisk abbed av Saint-Jacques i bispedømmet Béziers, og prior for prioratet Commagny i Moulins-Engilbert, som han mottok beneficium fra frem til omveltningene under Den franske revolusjon.
Biskop av Saint-Malo
Han ble utnevnt til biskop av Saint-Malo den 11. desember 1785 og bispeviet deb 15. januar 1786 av biskopene av Langres, Dijon og Chalons. Han valgte som generalvikar Jacques-Julien Mesle Grandclos, som var den første erkediakonen og fra 1782 berømt abbed for klosteret Notre-Dame de la Chaume Machecoul.
Da han kom tilbake til Frankrike etter inngåelsen av Konkordatet av 1801, spilte han ingen rolle under Det første franske keiserdømme. Han tilbød paven sin avgang først i 1816, noe som var typisk for de gjenlevende fra Ancien Régime-bispedømmene, for ultraroyalister og gallikanere.
Erkebiskop av Besançon
Den 20. september 1817 ble han utnevnt til erkebiskop av Besançon Han tok imidlertid ikke offisielt besittelse. Han innehadde embedet fra 1. november 1819.
Han var ofte fraværende fra bispedømmet, og døde i Paris 2. mai 1823.
Universitetet i Sevilla
Universitetet i Sevilla (spansk: Universidad de Sevilla, US) ble etablert i som Colegio de Santa María de Jesús på 1400-tallet. Rettighetene til å undervise i teologi ble etablert av paven i 1505, mens byens lokale råd etablerte institusjonen som en formell skole i 1551. Det er i dag om lag 73 000 studenter som studerer ved de ulike campusene i byen.
Noen av fakultetene og skolene er:
Hovedfokuset er på tekniske fag, medisin og naturfag, men det er også fulle studietilbud innen bredden av filologiske og samfunnsvitenskapelige fag, som jus, økonomi, humaniorafag, språk, arkitektur og ledelse.
Jessica Helleberg
Jessica Helleberg (født 20. februar 1986 i Göteborg) er en svensk håndballspiller, som siden juni 2011 spiller forden danske klubben Team Esbjerg. Hun spilte tidligere i IK Sävehof i hjemlandet. Hun har tatt fire SM-gull med Sävehof. Hun spiller også for det svenske landslaget, og per 3. november 2011 hadde hun spilt 28 kamper og scoret 34 mål på landslaget.
EM i padling 2018
EM i padling 2018 ble arrangert i Beograd i Serbia fra 15. til 17. juni 2018.
Hyelva kraftverk
Hyelva kraftverk er et vannkraftverk i Sunnfjord kommune i Vestland.
Det er et elvekraftverk som utnytter et fall på 77 meter.
Installert effekt er 1,4 MW på en francisturbin. Årsproduksjon er 4,4 GWh.
Craig Watson
Craig Watson (født 2. juni 1971) er en newzealandsk tidligere triatlet.
Han representerte landet sitt under Sommer-OL 2000 i Sydney, der han ble nummer 15.
Heinrich Plütschau
Plütschau studerte teologi ved universitetet i Halle, hvor han kom i kontakt med August Hermann Francke, en ledende tysk protestantisk teolog, pietist og pedagog. På forespørsel fra Kong Frederik IV ble Plütschau og Ziegenbalg foreslått av Joachim Lange til å bli protestantiske misjonærer for Den danske Halle-misjonen. De skulle bli de første protestantiske misjonærer utenfor Europa og Nord-Amerika, med base i den dansk-norske kolonien Trankebar. De ankom kolonien på Indias sørøstkyst i 1705.
De hadde en tro på at den beste forkynningen gikk gjennom lesing og at det skjedde med lokalbefolkningens eget språk og egen kulturelle kontekst. Plütschau og Ziegenbalg lærte seg tamilsk og til å forstå hinduismen. De etablerte sammen en skole i Trankebar.
I 1711 dro Plütschau tilbake til Tyskland på grunn av helsen. Fra 1714 til 1750 arbeidet han som luthersk pastor i Beidenfleth.
Florencia Ponce de Leon
Florencia Ponce de Leon (født 26. februar 1992) er en argentinsk profesjonell håndballspiller, som er venstrekant på det argentinske håndballandslaget.
Hun ble tatt ut til å representere Argentina under Håndball-VM 2015 i Danmark.
Thomas Børud
Thomas Børud (født 20. juni 1970) er sønn av Arnold og Anne Marie Børud. Lillesøster Linda Børud og Lillebror Ole Børud. Han er gift med Elin Børud, og sammen har de tre døtrene Lisa (født 1996), Sofie (født 1998) og Olivia (født 2010).
Thomas sang i det kristne musikkmiljøet med familiegruppene Børudgjengen og senere Arnold B Family. Han eier eget plateselskap Thomas Børud Music AS der både han og Elin jobber. Det er Thomas Børud Music AS som gir ut platene til Lisa og Sofie.
Sør-Helgeland Regionråd
Sør-Helgeland Regionråd er et tidligere regionråd som ble etablert og registrert den 13. september 1995 som et regionalpolitisk samarbeidsorgan mellom kommunene Sømna, Vevelstad, Vega, Bindal og Brønnøy. Det er nå en del av Helgelandsrådet.
Selskapet ble registret under bransjen «offentlig administrasjon tilknyttet næringsvirksomhet og arbeidsmarked». Sør-Helgeland Regionråd har ca. 13 000 innbyggere og ca. 17% av befolkningen på Helgeland og er med det det minste regionrådet på Helgeland.
Siida (museum)
Siida er det samiske museet i Finland. Det ligger i Enare kommune i Finland. Museet inneholder også et naturhistorisk informasjonssenter.
Museet ble etablert i 1959 av den samiske foreningen Sámii Litto som Anára sámemusea (Enare samemuseum). Dette friluftsmuseet fikk sitt første hus i 1960 og åpnet for publikum i 1963. Stiftelsen Saamelaismuseosäätiö ble etablert i 1986. Det nye museumsbygget, tegnet av Juhani Pallasmaa, åpnet i 1998.
Sør-Helgeland Regionråd
Bedriften har sin besøksadresse i Storgata 32 i Brønnøysund i Brønnøy kommune.
Siida (museum)
Museet har også ansvar for samiske kulturminner på andre lokaliteter i Finland. I Inari ligger også Det finske sametinget. Navnet siida kommer fra den tradisjonelle samiske samfunnsorganiseringen, siida.
Max Braun
Max Braun (født 12. mars 1883, død mai 1967 i Miami i Florida) var en amerikansk sportsutøver som deltok i de olympiske leker 1904 i St. Louis.
Ronnie Spector
Ronnie Spector (egentlig Veronica Greenfield, født Veronica Yvette Bennett 10. august 1943, død 12. januar 2022) var en amerikansk vokalist og frontfigur i jentegruppa The Ronettes.
Flukt fra paradiset
Flukt fra paradiset er en norsk dramafilm fra 1953, i regi av Toralf Sandø. Manuset ble skrevet av Egil Hagen, Toralf Sandø og Jacques Marcerou. Det var basert på Arthur Omres novelle med samme navn, som ble utgitt i samlingen Stort sett pent vær i 1948.
Kountze (Texas)
Kountze er administrativt sete i Hardin County i Texas. Byen har fått sitt navn etter jernbanemagnatene Herman og Augustus Kountze. Etter 2010 års folketelling hadde Kountze 2 123 innbyggere.
Hans Jørgen Wetlesen
Hans Jørgen Wetlesen (født 29. august 1775 i Spydeberg, død 9. november 1844) var en norsk offiser og stortingsrepresentant.
Flukt fra paradiset
Handling
Lektor Paul Stefansen, som underviser i en pikeklasse på gymnaset i barndomsbyen, er ungkar og bor hjemme hos sine foreldre. Moren er full av moderkjærlighet og bestemmer nesten alt for ham. Hun vil at sønnen skal gifte seg med Sofie Eide, men det er han ikke så stemt for. Denne sommeren vil han dra på fottur i Jotunheimen alene. Han blir enig med Sofie at de skal forlove seg til høsten. Morens protester og bebreidelser er uten nytte. I Oslo treffer Paul en gammel venn, som er ansatt i SAS. Vennen overtaler ham til å bli med til Paris. Med vennen som guide opplever Paul Paris for første gang.
Vennen må reise videre. Paul tar inn på et pensjonat. Han møter den unge og pene gatepiken Lucie i danserestauranten i første etasje hvor han bor. De møtes hyppig. Gatepiken får nordmannen til å danse, og han forsøker å få henne til å innse at dette ikke er noe liv for henne. Halliken er ikke begeistret for samværet med nordmannen og forsøker å ødelegge vennskapet. Paul tar Lucie med rundt i Paris. Deres vennskap utvikler seg. Til slutt må Paul reise hjem til Norge for å begynne på jobben igjen. Hun følger ham til flyplassen. Det går opp for dem begge at de elsker hverandre. Første dag på skolen treffer han eleven Mia i trappen. Når han får se henne stelle sitt lange hår, svinger tankene over til Lucie. Han forlater plutselig klasserommet, løper nedover trappene og går hjem for å pakke kofferten. Han reiser til Paris. Paul finner Lucie i restauranten. Hun kaster seg i armene hans. De to går sammen ut i livet.
Hans Jørgen Wetlesen
Han var 4. representant fra Bergen til stortinget i 1815. Han har skrevet dagbok fra sin tid på Stortinget 1815-1816. Dagboken finnes transkribert i maskinskrevet form og er digitalisert av Riksarkivet. Wetlesen var medlem av fire komiteer, derav formann i komiteen om militære saker, medlem av komiteen om vernepliktsloven og av den 2. hjelpekomite.
Ronnie Spector
Karakteristikk
Ronnie Spector er blitt kalt «the original bad girl of rock and roll».
Oppvekst og karriere
Veronica Yvette Bennett ble født i New York og var meget ung da hun begynte å opptre som sangartist, noe hun ble oppfordret til av nær familie. De andre medlemmene i The Ronettes var hennes søster, Estelle Bennett (1941–2009), og kusinen Nedra Talley. Også disse ble oppmuntret av sine nærmeste til å forsøke en sangkarriere. Dermed slo de seg sammen til en trio.
Jentene i The Ronettes hadde en flerkulturell bakgrunn, i det Bennettenes mor var dels afro-amerikansk, dels Cherokee, mens faren var irsk. Deres kusine, Nedra Talley, hadde derimot afro-amerikanske og puertoricanske aner. Ronnie Spector har selv fortalt at hun på et tidspunkt i barndommen ikke riktig visste sikkert hvilken hudfarge hun hadde.
Ronnie var i årene 1968 til 1974 gift med plateprodusenten Phil Spector. Hun tok i bruk hans familienavn som profesjonelt artistnavn. Ifølge Ronnies selvbiografi Be My Baby: How I Survived Mascara, Miniskirts, and Madness (1989) holdt Phil henne nærmest som fange i eget hjem med svært begrensede muligheter til å ta vare på musikkarrieren. Han var enda så paranoid at han gjemte skoene hennes for at hun ikke skulle kunne forlate huset.
Så sykelig sjalu var Phil Spector da Ronnie turnerte sammen med The Rolling Stones at han ga henne forbud mot å omgås dem. Han var nemlig overbevist om at hun ville benytte enhver anledning til å være ham utro. Hun forteller videre at han uopphørlig tvang henne til å se Citizen Kane for å minne henne om at hun var et null uten ham.
I kjelleren hadde han stående en gullkiste med glasslokk, og i denne truet han å gravlegge henne dersom hun våget prøve å stikke av. Dessuten lå huset alltid i stummende mørke fordi han var redd for at noen utenfor skulle se hans skallede hode. De adopterte tre barn før Phil Spectors herskesyke førte til at ekteskapet havarerte. Det lyktes Ronnie å rømme med den yngste av barna, Donté. En dag i 1972 knuste hun glasset i skyvedøra og vandret ut. Uten sko, som hun var, ble hun kraftig skåret opp på føttene innen hun nådde porten. Hun krevde nå skilsmisse og vendte aldri tilbake. Phil ble senere enslig forsørger for to eldre barn, som var tvillinger. Senere skrev Ronnie i sin selvbiografi: «I can only say that when I left in the early 1970s, I knew that if I didn't leave at that time, I was going to die there». Ronnie og Phil Spector ble separert i 1973, og de ble skilt året etter.
Selvbiografien Be My Baby: How I Survived Mascara, Miniskirts, and Madness som hun skrev sammen med Vince Waldron, ble gjenutgitt som billig pocket 15 år senere. Ronnie Spector bor nå i Connecticut sammen med sin nye ektemann, Jonathan Greenfield, og deres to sønner, Austin Drew og Jason Charles. Hun har opptrådt med sine årlige Ronnie Spector's Christmas (Xmas) Party rundt om i USA siden sent på 1980-tallet og i det siste decenniet i New York City ved B. B. Kings Blues Club & Grill.
Karriere
Phil Spector var produsent og manager for The Ronettes. Tidlig på 1960-tallet hadde gruppa stor suksess med sanger som «Be My Baby», «Baby I Love You» og «Walking in the Rain». Gruppa ble oppløst i 1966 og kom ikke sammen igjen før de i 2007 ble innlemmet i Rock and Roll Hall of Fame. Gruppa følte seg sviktet da Phil Spector tok en pause fra dem for å hjelpe Tina Turner til å få en hit med «River Deep - Mountain High» {US #88; a UK #3}. I 1969 kom en singel, sunget av Ronnie, men kreditert som «The Ronettes Featuring the Voice of Veronica», på Herb Alperts A&M med en eldre Ronettes B-side på andre siden. Singelen het «You Came, You Saw, You Conquered», og de andre følte seg fullstendig overflødige.
Tidlig på året i 1971, mens Phil Spector i en periode fungerte som leder av A&R ved Apple Records, fikk Ronnie spille inn singelen «Try Some, Buy Some»/«Tandoori Chicken». Begge sangene var komponert av George Harrison og ble samprodusert av Harrison og Spector. Singelen utkom som Apple 33 i Storbritannia og Apple 1832 i USA.
Selv om singelen ikke klatret høyt på platebarometrene ble den lagt merke til. Ikke minst av John Lennon, som senere samme år ba Phil Spector produsere «Happy Xmas (War Is Over)» for ham. Lennon ønsket nemlig den samme 'Wall of Sound'-effekt, toppet av en mandolinstemme, slik han hadde skapt for «Try Some, Buy Some». Lennon likte også følelsen av rockabilly og sang bade A- og B-siden av Spectors single på sitt eget fødselsdagsselskap i New York, 9. oktober 1971.
Fra 1972 til 1975 skapte Ronnie et nytt Ronnie Spector and the Ronettes med to nye medlemmer. Den ene var Chip Fields, moren til skuespiller Kim Fields).
Billy Joels hit fra 1976, Say Goodbye to Hollywood, skal ha vært inspirert av Ronnie Spector. Ronnie laget en coverversjon av samme i 1977 og ble backed av Bruce Springsteen & the E Street Band.
Ronnie spilte inn sitt første soloalbum i 1980. Det ble produsert av Genya Raven, som ble en forløper til samarbeidet med Joey Ramone senere på 1990-tallet. I 1986 fikk Ronnie gjenoppleve en radiosuksess med vokalisten Eddie Moneys Top 5 hit «Take Me Home Tonight», (hvor hun blir introdusert av Money som synger «just like Ronnie sang (Money)... OH, OH, OH, OH-OH (Ronnie Spector)». Videoen til hit-innspillingen ble kåret til en av årets beste og lagt inn på rotasjon av MTV. På samme tid spilte hun også inn «Tonight You're Mine, Baby» (fra filmen Just One of the Guys) og sang duett med Southside Johnny på «You Mean So Much To Me», skrevet av Bruce Springsteen og produsert av Steven Van Zandt fra E Street Band.
Volodymyr Polikarpenko
Volodymyr Polikarpenko (født 9. juni 1972) er en ukrainsk tidligere triatlet.
Ronnie Spector
Karriere
I 2003 saksøkte Ronnie Spector og de andre i The Ronettes Phil Spector for mangelfull betaling av royalties og ble tilkjent USD 3,000,000 etter vilkårene i kontrakten fra 1963.
Volodymyr Polikarpenko
Han representerte landet sitt under Sommer-OL 2000 i Sydney, der han ble nummer 14.
Ronnie Spector
Karriere
Ronnie ble sammen med gruppa innlemmet i Vocal Group Hall of Fame i 2004 og The Ronettes i Rock and Roll Hall of Fame i 2007.
Ronnies siste album Last of the Rock Stars (Bad Girl Sounds) ble utgitt for hjemmepublikumet i 2009 og hadde bidrag fra medlemmer av The Raconteurs, Nick Zinner fra The 'Yeah Yeah Yeahs', The Raveonettes, Patti Smith og Keith Richards.
En ny jule-EP kalt Ronnie Spector's Best Christmas Ever ble utgitt på Bad Girl Sounds i november 2010, inneholdende fem nye julesanger.
19. serierunde i OBOS-ligaen 2023
19. serierunde i OBOS-ligaen 2023 starter med 4 kamper lørdag 19. august. De resterende 4 kampene spilles søndag 20. august.
Edward Fuglø
Edward Fuglø (født 1965 i Klaksvík) er en færøysk kunstmaler, illustratør, scenograf og barnebokforfatter.
Biografi
Fuglø er født og oppvokst i Klaksvík. Han er utdannet på Det Kongelige Danske Kunstakademis Skoler for Arkitektur, Design og Konservering – Designskolen i 1991. Han har udgivet flere børnebøger og har illustrert flere bøker. Han har arbeidet som scenograf både på teater og film, som f.eks. Katrin Ottarsdóttirs Bye Bye Bluebird i 1999 og designet teaterkostymer. Han har også illustrert flere færøyske frimerker.
I november 2013 åpnet Det Nordatlantiske Hus i Odense, og i den forbindelse gav Klaksvíkar kommuna en kunstgave til Det Nordatlantiske Hus. Edward dekorerte endeveggen i et møtelokale.
I november 2013 illustrerte han Kærleikskúlan, som udgis av Dugni hvert år før jul på Færøyerne med motiv fra skiftende færøyske kunstnere.
Han har hatt kunstutstillinger i flere land, f.eks. i Tórshavn, Reykjavík, Dublin, Nuuk, København og Trondheim.
Family Feud
Family Feud er et amerikansk gameshow som har gått på amerikansk TV siden 1976. Det ble opprettet av Mark Goodson der to familier konkurrerer om å nevne de mest populære svarene til spørsmål i undersøkelser.
Programmet hadde premiere på ABC 12. juli 1976, og ble sendt på dagtid på kanalen frem til 14. juni 1985. Programmet ble relansert av CBS 4. juli 1988, og ble sendt frem til 10. september 1993. Programmet har nå blitt sendt uten stopp fra 20. september 1999.
Programmet ble i 1977 tildelt Emmy i kategorien beste gameshow.
TV2 Norge viser en fornorsket utgave under navnet «Familieduellen» (2019).
Poeng-sum
To familier bestående av fem deltakere hver skal konkurrere om å vinne penger ved å delta i en spørreundersøkelse. Minimumsalderen for å delta i Family Feud var 15 år. Men hver familie må ha minimum én person som er 18 år gammel, eller eldre. Hvert korrekt svar er verdt ett poeng. Antall svar på brettet reduseres fra runde til runde. Etter hvert som spillet utvikler seg, blir visse runder spilt for to eller tre ganger så mange poeng.
I det meste av showets eksistens var vinneren det første laget som nådde en bestemt poengsum. Det vanligste målet har vært 300 poeng, men det har også vært enkelte unntak. I enkelte runder var målet 200 poeng, men dette ble senere økt til 400 poeng. Eller regelen var at den familien med høyest score etter fire runder, blir automatisk kåret til vinner.
Nicolò Rovella
Nicolò Rovella (født 4. desember 2001) er en italiensk fotballspiller som spiller for, på lån fra.
Leandro Macedo
Leandro Macedo (født 18. mars 1968) er en brasiliansk tidligere triatlet.
Han representerte landet sitt under Sommer-OL 2000 i Sydney, der han ble nummer 13.
Luciana Salvadó
Luciana Salvadó (født 13. april 1990) er en argentinsk profesjonell håndballspiller, som er venstreback på det argentinske håndballandslaget.
Hun ble tatt ut til å representere Argentina under Håndball-VM 2011 i Brasil og Håndball-VM 2015 i Danmark.
Les Six
Les Six (også Groupe des Six) var en temmelig løst sammensatt gruppe franske komponister.
Medlemmer og program
Gruppa besto av: <div style="">
Gruppa ble dannet etter at komponisten Erik Satie ved en anledning presenterte fire av medlemmene som «de nye unge». Forfatteren Jean Cocteau gav dem senere navnet Les Six som en referanse til den russiske komponistgruppa De Fem.
Medlemmene i Les Six fulgte i liten grad et felles musikkestetisk program, ulikt De Fem som sammen arbeidet for en nasjonal russisk musikk. Les Six var derimot forent i en avvisning av romantikkens musikk, spesielt Richard Wagners, men de vendte også ryggen til Claude Debussys impresjonisme. I stedet orienterte de seg mot samtidens underholdningsmusikk, eksempelvis jazz, varieté- og sirkusmusikk. Flere av verkene deres kan sies å tilhøre neoklassisismen.
Les Six eksisterte som produktiv enhet i noen få år på begynnelsen av 1920-årene, deretter fulgte hver enkelt sin egen vei og de ble mer å betrakte som en vennekrets.
Samarbeidsprosjekter
Selv om Les Six ikke var satt sammen for å samarbeide om å skrive musikk, hendte det at noen av medlemmene gjorde det likevel. Spredt over 36 år samarbeidet flere av dem i ulike sammensetninger på i alt seks prosjekter. Også komponister utenfra kunne delta på disse samarbeidsprosjektene: <div style="">
Brasserie de Tahiti
Brasserie de Tahiti er et franskpolynesisk firma som driver ølbryggeri og produserer andre drikkevarer og leskedrikker. Bedriften ble etablert i 1914. Den har hovedkontor i Papeete på Tahiti.
Firmaet brygger øl, først merket Aorai, så fra 1955 ølmerket Hinano. Tabu er et annet ølmerke fra bryggerivirksomheten. Andre produkter er flaskevannet O'Tahiti. Firmaet lager internasjonale merkevarer på lisens, slik som Coca-Cola, Schweppes og Orangina. Det eksporterer til Ny-Caledonia, Wallis- og Futunaøyene, Frankrike, Australia, Chile, USA, Japan og Storbritannia.
Tretorn
AB Tretorn (1891–1979) er en tidligere svensk produsent av gummiprodukt.
Det ble etablert i 1891 av den danske havneingeniør Johan Dunker under navnet Hälsingborgs gummifabriks AB, og man laget kalosjer av gummi, så mange som 39 000 par i 1892 og 206 000 i 1894. Sønnen Henry Dunker (1865–1962) ledet firmaet fra 1894. Andre produkt var sykkelpedaler og baller til idrettslig bruk. De fikk i 1912 reservert varemerket Tretorn. I Norge var firmaet representert ved Hans Bergsland (1878–1956) som drev firmaet Helsingborgs Galoscher A/S i Kristiania.
I 1927 ble Förenade gummifabrikernas AB etablert med Henry Dunker som direktør. Selskapet kjøpte opp aksjemajoriteten flere konkurrenter og skiftet i 1934 navn til AB Tretorn. Som Sveriges største importør av kautsjuk produserte man og eksporterte mange støvler, sko, tennisballer og badehetter. I 1967 lanserte de Tretorn Nylite. Fabrikken hadde på det meste 3 000 ansatte og var byens største arbeidsgiver. Plastavdelingen ble nedlagt i 1979. I 1981 ble det solgt til Aritmos-konsernet som fortsatte produksjon i andre land. Tretorn er i dag et varemerke brukt på sko laget av det tyske Puma (selskap), etablert 1922, som sikret seg rettighetene i 2001. Det italienske MODO sikret seg rettighetene til å lage brilleinnfatninger med navnet Tretorn.
David Sommerfelt Weidemann
David Sommerfelt Weidemann (født 23. mars 1777 i Øyer, død 10. mai 1847 i Drammen) var jurist, kjøpmann, skipsreder og stortingsrepresentant i én periode.
Han tok juridisk embedseksamen i 1794, var deretter et halvt år på sorenskriverkontoret hos Sommerfeldt på Toten og fire år i rentekammeret. Prokurator i Kristiansand stift og for alle over-og underretter i Danmark og Norge. Han bosatte seg i Arendal hvor han var kjøpmann og skipsreder. Han eide Pusnes på Tromøya. I 1827 ble han måler, veier og vraker i Drammen og bosatte seg der. Han var sønn av danskfødte Lars Weidemann (1742-1826) og Maria Sommerfeldt (1754-1823) fra Toten. David var gift tre ganger, først i 1802 med Anna Anckermann Dedekam, som døde samme år, så Mette Kristine Dedekam i 1810. begge var fra Arendal, og hadde samme far, men forskjellig mor. Sist giftet han seg med Ane Nielsen fra Tvedestrand i 1829. Han hadde kun ett barn som overlevde ham, Christoffer Weidemann (1824-1916).
Weidemann representerte Arendal på stortinget i 1815.
Mark Lenzi
Mark Lenzi (født 4. juli 1968, død 9. april 2012) var en amerikansk stuper. Han representerte landet sitt under Sommer-OL 1992 i Barcelona, der han tok gull i 3 meter sviktstup.
Dubai City Tower
Dubai City Tower, er en foreslått skyskraper som ble annonsert den 25. august 2008. Bygningen vil, hvis den blir bygget bli hele 2400 meter høy. Det er tre ganger så høyt som Burj Khalifa, verdens høyeste bygning. Bygningen vil ha 400 etasjer. Bygnigen ble tegnet av en arkitekt som fokuserer på fremtidens teknologi.
Håndball under Sommer-OL 2016 – Spillerstall menn
Dette er en liste over de herrespillerne som spilte håndball under Sommer-OL 2016:
Tyskland under Sommer-OL 1996
Tyskland under Sommer-OL 1996. 465 sportsutøvere fra Tyskland deltok i tjue sporter under Sommer-OL 1996 i Atlanta. De ble tredje beste nasjon med tjue gull-, atten sølv og tjuesju bronsemedaljer. Fekteren Arnd Schmitt var landets flaggbærer under åpningsseremonien.
Tante Pose
Tante Pose kan vise til:
Eiler Hagerup Schiøtz
Tallak Lindstøl skriver i sin omtale av Schiøtz at han i tillegg var oppfinner av en redningsbåt som ikke kunne kantre og en velociped samt opptatt av luftballonger og luftskip.
Schiøtz var gift med Axeliane Christine Kielland, datter av Gabriel Schanche Kielland.
Han var suppleant fra Stavanger til stortinget i 1815 hvor han møtte i stedet for svigerfaren.
I Stavanger er Eiler Hagerup Schiøtz hedret med Schiøtz' gate som ligger på Eiganes.
Christophe de Beaumont
Christophe de Beaumont du Repaire (født 26. juli 1703 i Château de la Roque ved Saint-Cyprien i Frankrike, død 12. desember 1781 i Paris) var en fransk katolsk prelat. Han ble biskop av Bayonne i 1741, erkebiskop av Vienne i 1745 og erkebiskop av Paris i 1746. Han var en streng og nøktern men som intet hadde noen lengten etter ære, og som måtte tilkalles tre ganger av kong Ludvig XV før han gikk med på å forlate sitt bispedømme Vienne og begi seg til Paris.
Bakgrunn
Han var sønn av François de Beaumont, Comte de La Roque, og hans andre hustru Anne-Marie de Loangeles, Dame de Sainte-Alvère (ca. 1667-1747).
Prest
Den 19. juni 1734 ble han ordinert til prest for bispedømmet Blois.
Biskop av Bayonne, erkebiskop av Vienne, erkebiskop av Paris
Han ble ordinert til biskop av Bayonne den 24. desember 1741 av Louis-Jacques Chapt de Rastignac, erkebiskop av Tours; medkonsekratorer var Gaspard de La Valette de Thomas, biskop av Autun, og François de Crussol d'Uzès, biskop av Blois, den som allerede hadde ordinert ham til prest.
Erkebiskop de Beaumont var en direkte og kraftig røst til forsvar av Kirkens myndighet, og opponent mot ethvert han betraktet som å kunne undergrave den. Dette bragte ham ofte i motsetning mot både statsmenn og tenkere. Han var sterk motstander av Diderots, D’Alemberts og andres prosjekt om å utgi deres Encyclopédie, og han utnevnte sensorer som krevde endringer i eller strykning av artikler som synes å stride mot kirkens lære. Etter de Beaumonts anmodning ble bind 2 av Encyclopédie forbudt i 1752 fordi det inneholdt materiale som ble funnet å være heretisk. Han var så sterk i sin motstand mot Madame de Pompadour at han sa at han godt kunne sett henne bli brent, og han nektet hanne tillatelse til å motta sakramentene i hennes eget kapell.
Den 21. juli 1773 var den internasjonale kampanje mot jesuittordenen kommet til det punkt at pave Klemens XIV utstedte skrivet Dominus ac Redemptor som formelt opphevet ordenen i hele verden. Det var eksplisitt klart i skrivet at årsaken var å tilfredsstille kongen av Frankrike og de øvrige bourbon-herskere i Europa. Erkebiskop de Beaumont tok skarpt avstand fra det pavelige skrivet og skrev slik i et brev til paven:
Episkopalgenealogi
Hans episkopalgenealogi er:
Mako (skuespiller)
Makoto Iwamatsu, best kjent som Mako (1933–2006) var en japansk-amerikansk skuespiller kjent fra Conan-filmene og Kanonbåten San Pablo (1966).
Han ble født i Kobe i Japan som barn av barnebokforfatterne og illustratørene Taro Yashima og Mitsu Yashima. Hans foreldre var dissidenter og like før utbruddet av Andre verdenskrig flyttet de til USA, mens Mako ble værende hos sin bestemor i Japan. Han flyttet etter foreldrene i 1949 og ble amerikansk statsborger i 1956. Han fikk sin skuespillerutdannelse ved Pasadena Playhouse. I 1965 var han med å etablere East West Players, landets første asiatisk-amerikanske teaterkompani.
Han filmdebuterte i Never So Few (1959). Hans mest notable opptredener var i filmer som Kanonbåten San Pablo (1966), The Hawaiians (1970), Conan – Barbaren (1982) og Conan ødeleggeren (1984). For førstnevnte film ble han nominert til en Oscar i klassen beste birolle. Han medvirket også i mange TV-serier, inkludert flere episoder av komiserien M*A*S*H. På slutten av karrieren hadde han flere oppdrag som stemmeskuespiller på både film, TV og videospill. Blant annet som Aku i den animerte TV-serien Samurai Jack.
I 1994 ble han beæret med en stjerne på Hollywood Walk of Fame.
Mako døde av kreft i spiserøret, 72 år gammel. Han var frem til sin død gift med skuespillerinnen Shizuko Hoshi. Han etterlot seg to døtre, tre barnebarn og en søster (skuespillerinnen Momo Yashima Brannen).
Krympflasjon
Krympflasjon er når innhold eller størrelse på en vare blir mindre, samtidig som prisen står stille eller øker. Krympflasjon er en måte bedrifter kan skjule prisstigning på, og er et alternativ til å øke salgspris, dermed slik at den virker mindre enn den egentlig er.
Fenomenet er gammelt, og har vært en del av økonomisk teori. Selve begrepet er derimot et relativt nytt teleskopord, og er trukket sammen fra «krympe» og «inflasjon.» Første bruk av ordet i dets engelske versjon «shrinkflation» tilskrives både Pippa Malmgren og Brian Domitrovic.
Ordet ble kåret til årets ord av Språkrådet i 2022.
Arman Ramezani
Arman Ramezani (født 22. juni 1992) er en iransk fotballspiller som spiller for den iranske klubben Persepolis.
William Seiling
William Bernard Seiling (født 28. mai 1864 i St. Louis i Missouri, død 5. januar 1951 i Jefferson County i Missouri) var en amerikansk sportsutøver som deltok i de olympiske leker 1904 i St. Louis.
Seiling vant en olympisk sølvmedalje i tautrekking under OL 1904 i St. Louis. Han var med på laget Southwest Turnverein of St. Louis 1 som vant på sølvfinalen på w.o. over New York Athletic Club. De andre tautrekkerne på sølvlaget var Max Braun, Orrin Upshaw, Charles Rose og August Rodenberger. Det var seks lag som deltok i konkurransen i tautrekking.
Natten tilhører oss
Natten tilhører oss (originaltittel: Die Nacht gehört uns) er en tysk sportsdrama fra 1929 regissert av Carl Froelich med Hans Albers og Charlotte Ander i hovedrollene.
Medvirkende
Chef der Diavolo-Werke
Russ Tamblyn
Russ Tamblyn (født 1934) er en amerikansk skuespiller og danser kjent fra flere filmmusikaler, deriblant West Side Story. Han er også kjent fra tv-serien Twin Peaks.
Han har medvirket i nærmere 100 film- og tv-produksjoner i løpet av karrieren.
Biografi
Tamblyn ble født Russell Irving Tamblyn i Los Angeles som sønn av skuespilleren Eddie Tamblyn (f. 1907, d. 1957). Tamblyn filmdebuterte i en liten birolle i Gutten med det grønne hår (1948) og hadde året etter en mer sentral rolle i det historiske dramaet Samson and Delilah. I 1950 hadde han rollen som den yngre utgaven av Bart Tare i Gun Crazy (også kjent som Deadly Is the Female). I 1954 fikk han rollen som Gideon, den yngste av brødrene i filmmusikalen Syv bruder for syv brødre. Etter flere filmmusikaler, deriblant Alle mann på dekk (1955), fikk han i 1961 rollen som gjenglederen Riff i den verdenskjente filmmusikalen West Side Story. Han markerte seg også i drama, blant annet i Peyton Place fra 1957 (som førte til en Oscar-nominasjon) og Uten ryggrad (1958). I 1960 spilte han rollen som The Cherokee Kid i westernfilmen Cimarron, med Glenn Ford i hovedrollen, og i 1962 medvirket han i westernfilmen Vi vant Vesten. I 1963 hadde han en sentral rolle i skrekkthrilleren Det spøker på Hill House. Fra midten av 1960-årene medvirket han i en rekke skrekkpregede lavbudsjettfilmer, blant annet Satan's Sadists (1969), Dracula vs. Frankenstein (1971), Black Heat (1976) og Necromancer (1988). Men han spilte også i mer seriøse filmer slik som dramakomedien Human Highway fra 1982.
I 1990 fikk rollen som den eksentriske psykologen dr. Lawrence Jacoby i den amerikanske tv-serien Twin Peaks (1990–91). Han gjentok rollen i 2017.
Tamblyn har hatt mindre notable roller etter Twin Peaks. I 1999 hadde han flere opptredener i serien I gode og onde dagerog i 2000 hadde han to spesialopptredener i såpeserien General Hospital der han spilte rollen som Doctor Jacoby (samme karakter som i Twin Peaks). Han har ellers hatt gjesteopptredener i kjente serier som blant annet Kruttrøyk (1965), The Life and Times of Grizzly Adams (1978), Fame (1986–1987), Nero Wolfe (1981), Nash Bridges (1997), Joan of Arcadia (2004) og The Haunting of Hill House (2018).
Utmerkelser
I 1956 ble han tildelt en Golden Globe for sin innsats i filmmusikalen Alle mann på dekk (1955).
Han ble nominert til en Oscar i 1958.
Privatliv
Tamblyn har vært gift tre ganger og har to barn fra sitt første og ett fra sitt tredje ekteskap, blant annet skuespillerinnen Amber Tamblyn. Han er bror til musikeren Larry Tamblyn.
St. Peter Line
St. Peter Line er et russisk rederi med hovedkontor i St. Petersburg, som opererer med to ferger på en fast rute mellom Russland, Estland, Finland og Sverige.
Martin Krňávek
Martin Krňávek (født 11. april 1974) er en tsjekkisk tidligere triatlet.
Han representerte landet sitt under Sommer-OL 2000 i Sydney, der han ble nummer 12.
Domus Sanctae Marthae
Domus Sanctae Marthae («St. Martas hus») er et moderne bygningskompleks fullført i 1996, beliggende umiddelbart ved siden av Peterskirken i Vatikanet. Det fungerer hovedsakelig som innkvarteringssted for medlemmer av presteskapet som er i Vatikanet på tjenestereise til Den hellige stol. Også legpersoner kan benytte stedet. Det ble også benyttet som innlosjeringssted for kardinalkollegiet under konklavet 2005 og konklavet 2013. Ved konklaver blir rommene fordelt ved loddtrekning, og alle kommunikasjonsmuligheter med omverdenen blir avstengt.
Tidligere bygning på stedet
Pave Leo XIII fryktet at den femte store kolerapandemien i årene 1881–96 skulle nå Roma, og bygde derfor St. Martha Hospice på denne tomten i 1891, men byen ble forskånet for pandemien. Bygningen ble i stedet benyttet som sykehus for innbyggere fra Trastevere og Borgo, samt for syke pilegrimer. Det ble lagt inn strøm i 1901 og bygget et kapell i 1902.
Under andre verdenskrig ble bygningen benyttet til å innlosjere flyktende jøder og diplomatisk personell fra allierte land som var strandet i Italia etter at de diplomatiske forbindelsene var brutt. Senere ble den i stadig større grad benyttet som gamlehjem for aldrende prester hvor de kunne bo sine siste år. Etter hvert ble det også benyttet for medlemmer av presteskapet som tjenestegjorde ved kontorer i Vatikanet.
Standard
Losjihuset blir driftet av ordenen Daughters of Charity of St Vincent de Paul. Fasilitetene består av møblerte og utstyrte soverom, bad/toaletter og en arbeidsplass for hver beboer. Det er en spisesal tilgjengelig for alle måltider. Professor Mary Ann Glendon, den amerikanske ambassadøren til Den hellige stol i årene 2008–2009, beskrev innkvarteringen som «komfortable, men på ingen måte luksuriøs» («comfortable, but by no means deluxe»).
Pavebolig
For tiden fungerer det også som bolig for den nåværende pave Frans, som ikke ønsker å flytte inn i Vatikanpalasset. Han er den første paven som ikke bor i Vatikanpalasset siden pave Pius X flyttet inn der i 1903. Pave Frans har i stedet blitt boende Domus Sanctae Marthae hvor han sammen med de andre kardinalene ble innlosjert under konklavet. Han har flyttet til et rom med en noe større stue, slik at han kan motta besøkende der. Han inntar sine måltider og gå til morgenandakt sammen med de andre beboerne i losjehuset.
Han har opplyst at han har til intensjon å bli boende i Domus Sanctae Marthae og bruke lokalene i Vatikanpalasset som kontor hvor han kan ta imot besøkende og avholde møter.
Andreas Raelert
Andreas Raelert (født 11. august 1976) er en tysk tidligere triatlet.
Han representerte landet sitt under Sommer-OL 2000 i Sydney, der han ble nummer 11.
Lystløgner
Lystløgner kan vise til:
Gabriella Kain
Gabriella Kain (født 25. mars 1981) er en svensk håndballspiller. Hun er målvakt for Skövde HF og Sveriges kvinnelandslag i håndball. Hun har tidligere spilt for Kärra HF, IK Sävehof, og KIF Vejen. Hun har spilt VM 2009 og EM 2010. Hun tok SM-gull med Skövde HF i 2008.
Khemani Roberts
Khemani Roberts (født 1997) er en friidrettsutøver som konkurrerer i mangekamp for Trinidad og Tobago. Hennes fremste internasjonale meritt er gull i sjukamp i juniorklassen under Pan American Combined Events Cup 2016.
Idrettskarriere
Roberts deltok i CARIFTA Games 2015, der hun fikk sølv i høydehopp i U20-klassen, bak Safia Morgan fra Jamaica.
I 2016 vant hun sjukamp i juniorklassen under Pan American Combined Events Cup, med 4178 poeng. Hun vant sjukamp under Trinidadisk mesterskap i friidrett 2017, med 5269 poeng, som var ny personlig rekord.
Jackie Lomax
John Richard «Jackie» Lomax (født 10. mai 1944 i Wallasey, Cheshire, England, død 15. september 2013 ) var en britisk sanger, gitarist og låtskriver, mest kjent for samarbeidet med George Harrison og Eric Clapton. Han var bosatt i Ojai, California med sin hustru, Annie (født Norma Richardson), mor til motefotograf Terry Richardson.
Årene 1962 - 1970
Tidlig i 1962 forlot Jackie Lomax bandet Dee and The Dynamites for å bli med i Merseybeatbandet The Undertakers. De fulgte samme mønster som The Beatles, med først å spille på lokale arenaer før de forsøkte seg i Hamburg, for dernest å sikre seg platekontrakt. Fra da av var de plaget av uflaks og dårlig med suksess. Det ble knyttet til Pye Records og utga fire singler, som hver oppnådde kun en uke på de britiske hitlistene. I 1965 flyttet gruppa til USA for å prøve lykken der.
Etter to år i Amerika med The Undertakers og som medlem av enkelte andre band, sist The Lomax Alliance, ble de i 1967 hentet tilbake til England av Brian Epstein for å bli presentert ved Saville Theatre i London. Han ordnet med en singelutgivelse og et album for å bli knyttet til CBS. Epsteins død kom temmelig ubeleilig og ødela alle planer for bandet. CBS utga to singler med Lomax Alliance og en solosingel med Jackie Lomax. Det var spilt inn mer enn nok spor for en LP, men den ble aldri utgitt.
Etter Brian Epsteins død lanserte The Beatles sitt nye platemerke, Apple Records, og tok samtidig ansvar for Jackie Lomax' karriere, med George Harrison tungt inne på produksjonssiden. Selv med 3/4 av The Beatles, Eric Clapton, Billy Preston, Leon Russell og Nicky Hopkins uteble den helt store suksessen. Alt rotet som fulgte i Apple etter at de fire Beatlene skilte lag, gjorde det bare verre. Apple utga tre singler, deriblant "Sour Milk Sea", komponert av George Harrison, fra Lomax’ LP Is This What You Want?. I 1970 ble finansmannen Allen Klein tatt inn for å ordne opp, og Apple-artistene ble tilbudt kontrakter med et selskap som så liten interesse i dem.